laion/Wikipedia-Exotic huggingface dataset:
קו הטבעת הגדול

קו הטבעת הגדול (ברוסית: Большая кольцевая линия) (קו מס' 11) הוא קו במערכת הרכבת התחתית של העיר מוסקבה, בירת רוסיה. הקו המעגלי הארוך בעולם. במסגרת השלב הראשון של הפרויקט נפתח ב-26 בפברואר 2018 הקטע הראשון של הקו, הכולל חמש תחנות. אורכו של הקטע הראשון הוא 10.51 קילומטר. הקו נפתח בשלמותו ב-1 במרץ 2023, ואורכו הכולל 70 ק"מ, והוא הקו המעגלי הארוך בעולם. עד פתיחת הקו בשלמותו ב-1 במרץ 2023, קטע של הקו באורך 5.7 ק"מ עם ארבע תחנות (ניז'גרודסקאיה, לפורטובו, אוויאמטורנאיה, אלקטרוזבודסקאיה) הופעל באופן זמני כחלק מקו נקראסובסקאיה. ב-7 בדצמבר 2021 נפתחו 10 תחנות נוספות בבת אחת, אורכו של הקטע החדש מניובניקי-קחובסקאיה הוא 20 ק"מ. ב-1 במרץ 2023 התקיימה פתיחת כל הקו במעמד של נשיא רוסיה ולדימיר פוטין וראש העיר מוסקבה סרגיי סוביאנין. לובי תחנת אלקטרוזבודסקאיה לובי תחנת לפורטובו לובי תחנת מרינה רושצ'ה דרגנועים באורך 130 מטר בתחנת מרינה רושצ'ה, הארוכים ביותר במטרו של מוסקבה תחנת פרוספקט ורנדסקוגו תחנת סביולובסקאיה תחנת נובטורסקאיה תחנת וורונצובסקאיה תחנת טקסטילשצ'יקי תחנת ריז'סקאיה מדיה וקבצים בנושא קו הטבעת הגדול בוויקישיתוף https://mir24.tv/news/16543742/70-kilometrovaya-bkl-v-moskve-stala-krupneishim-v-mire-podzemnym-kolcom Sergei Sobyanin opens first section of the metro’s new Large Circle Line https://stroi.mos.ru/news/sobianin-otkryl-stantsiiu-eliektrozavodskaia-bol-shoi-kol-tsievoi-linii-mietro http://en.kremlin.ru/events/president/news/67313 https://www.kommersant.ru/doc/5844235?from=top_main_1
סטלה קאנליף

סטלה ויויאן קאנליף (1917–2012) הייתה סטטיסטיקאית בריטית. היא הייתה האישה הראשונה שנבחרה כנשיאת החברה המלכותית לסטטיסטיקה. קאנליף למדה בבית הספר לכלכלה של לונדון (LSE) וקיבלה שם תואר ראשון בכלכלה. לאחר סיום לימודיה עבדה בחברת "דניש בייקון", ולאחר מלחמת העולם השנייה עזבה את משרתה כדי להתנדב בארגונים לשיקום אירופה. ב-1947 החלה לעבוד כסטטיסטיקאית במבשלות הבירה של גינס. במסגרת תפקידה שם, היא גילתה וניסחה עקרונות חשובים במתודולוגיה של תכנון ניסויים, אשר תקפים עד היום. דוגמה מפורסמת מעבודתה שם קשורה במערכת בקרת האיכות של המבשלה. במהלך תהליך הבקרה העובדים היו צריכים לגלגל את חביות הבירה. חלק מהחביות גולגלו בעליה, וחלק בירידה. עד שקאנליף הגיעה, איש לא העלה בדעתו כי ההבדל הזה עלול להשפיע על תוצאות הבדיקה, אף על פי שההסבר יישמע לכם מאוד הגיוני: יותר קשה לגלגל את החביות בעליה, ומשום כך נטו העובדים לפסול יותר חביות שגולגלו בעליה גם אם היו תקינות, ונטו לאשר חביות שגולגלו בירידה גם אם היו פגומות. קאנליף תכננה את תהליך בקרת האיכות מחדש כך שלא יכלול את ההטיה הזו. ב-1970 סיימה את עבודתה במבשלה, ועברה לנהל את יחידת המחקר במשרד הפנים. כעבור שנתיים קודמה לתפקיד Director of Statistics, כלומר מנהלת הגוף שהיווה את הלשכה המרכזית לסטטיסטיקה של בריטניה. היא הייתה לאשה הראשונה שקודמה לדרגה כה גבוהה בשירות הסטטיסטיקה הבריטי. תפקידה שם היה ניהולי בעיקרו, אולם היא עסקה גם במחקר, וקידמה את השימוש בסטטיסטיקה בתחום הקרימינולוגיה. אחד ממחקריה החשובים בתחום הוכיח כי אין קשר בין החלת עונש מוות ובין שיעור מקרי הרצח. כמו כן, הקימה את יחידת המחשוב של המחלקה. ב-1983 הוענקה לה חברות במסדר האימפריה הבריטית כהוקרה על פעילותה הציבורית. Beer and statistics (An interview with Stella Cunliffe) (2006), Significance, 3: 126–129. doi:10.1111/j.1740-9713.2006.00184.x International Women in Science: A Biographical Dictionary to 1950 - Catharine M. C. Haines (pages 74-75) Obituaries: Stella Vivian Cunliffe (2012) - Journal of the Royal Statistical Society: Series A (Statistics in Society), 175: 1057–1070. doi:10.1111/j.1467-985X.2012.01068.x ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטלה קאנליף".
רוברט ביירן

רוברט ביירן (באנגלית: Robert Byrne ;‏ 20 באפריל 1928 ניו יורק - 12 באפריל 2013 אוסינינג) היה שחמטאי אמריקאי בדרגת רב אמן וסופר שחמט. היה אלוף ארצות הברית והשתתף בפלייאוף בתחרות המועמדים לאליפות העולם. רוברט ביירן החל לשחק שחמט ביחד עם אחיו. בשנת 1946 הוא ניצח בתחרות לנוער. החל משנת 1951 רוברט ביירן החל לשחק בתחרויות בוגרים. בשנת 1952 העונק לו תואר אמן. באותה שנה הוא סיים את לימודיו באוניברסיטת ייל והתקבל לסגל של אוניברסיטת אינדיאנה. הקריירה האקדמית לא אפשרה לו לשחק הרבה בתחרויות. בשנת 1960 רוברט ביירן עזב את אוניברסיטה והחל להתרכז בשחמט. הוא זכה באליפות ארצות הברית וב1975 הצליח להגיע לרבע הגמר בתחרות על תואר אלוף העולם. בשנת 1972 הוא עבד במספר עיתונים והשתתפותו בתחרויות הצטמצמה. עם זאת, בשנת 2002 הוא עדיין השתתף בתחרות. בין השנים 1968 ל-2004 השתתף רוברט ביירן ב-9 אולימפיאדות שחמט: מדיה וקבצים בנושא רוברט ביירן בוויקישיתוף רוברט ביירן, באתר צ'סגיימס (באנגלית) רוברט ביירן מול בובי פישר, 18.12.1963, Fischer's Game Was So Complicated Commentators Thought He Lost Byrne, Robert - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אניטה ק. באהן

אניטה ק. באהן (באנגלית: Anita Kaplan Bahn;‏ 1920 – 19 ביולי 1980) הייתה סטטיסטיקאית, אפידמיולוגית, רופאה וחוקרת סרטן אמריקאית. באהן נולדה בניו יורק, בגיל 15 עזבה את לימודיה בתיכון, וארבע שנים מאוחר יותר סיימה את לימודיה במכללת האנטר, שם הוענקו לה תואר ראשון בביולוגיה ותעודת הוראה. בנוסף לכך היא למדה גם פיזיקה, בוטניקה, מתמטיקה וסטטיסטיקה במוסדות שונים, אך לא השלימה את לימודיה באף אחד מהתחומים האלה. למרות זאת התקבלה לעבודה במכון המחקר הלאומי לבריאות הנפש, שם עבדה מ-1951 עד 1966. במהלך תקופה זו למדה לימודי דוקטורט באוניברסיטת ג'ונס הופקינס, תחת הדרכתו של ג'רום קורנפילד. תואר הדוקטור למדעים הוענק לה ב-1960. מחקרה שם עסק במתודולוגיה של מחקר המטופלים במרפאות החוץ לבריאות הנפש במדינת מרילנד. ב-1966 הצטרפה לבית הספר לרפואה של פנסילבניה כפרופסור לביוסטטיסטיקה. בנוסף לעבודתה כמרצה, למדה גם בבית הספר לרפואה, וקיבלה תואר דוקטור לרפואה (MD) ב-1972. בהמשך התמנתה לתפקיד האפידמיולוגית הראשית של מדינת מרילנד, ומאוחר יותר הצטרפה לבית הספר לרפואה של אוניברסיטת פנסילבניה כפרופסור לאפידמיולוגיה ובריאות הציבור, שם עמדה בראש מכון המחקר לאפידמיולוגיה של הסרטן. במקביל עסקה במחקר גם במסגרת המכון הלאומי לחקר הסרטן וכן באוניברסיטת טמפל. ב-1980 נתבקשה לעמוד בראש תוכנית חדשה ללימודי אפידמיולוגיה באוניברסיטת סן דייגו, אך נפטרה לאחר אירוע מוחי בטרם החלה בתפקידה החדש. בעבודתה המדעית תרמה תרומות חשובות בחקר הסרטן. באחר ממחקריה החשובים היא זיהתה גורמי סיכון סביבתיים לסרטן המעי הגס. כן זיהתה את בשנת 1967 החומר PCB, שהיה אז בשימוש נפוץ, כגורם סיכון למלנומה. בסך הכל היא פרסמה למעלה מ-150 מאמרים מדעיים. כמו כן, היא כתבה שני ספרי לימוד לתחומי הביוסטטיסטיקה והאפידמיולוגיה. באהן נבחרה לעמיתה באיגוד האמריקני לסטטיסטיקה ב-1970. כן נבחרה כעמיתה באיגוד האמריקני לבריאות הציבור ובאיגוד האמריקני לרפואה מונעת. אניטה ק. באהן, באתר פרויקט הגנאלוגיה במתמטיקה Anita K. Bahn, Distinguished Epidemiologist 1920-1980 - AJPH December 1980, Vol. 70, No. 12, pages 1311-1312 Anita Bahn, Former Md. Epidemiologist – The Washington Post, July 23, 1980 Anita K. Bahn's scientific contributions while affiliated with National Institute of Mental Health (NIMH) (Bethesda, United States) and other places - ResearchGate
אווה (רוסיה)

אוּוַה (ברוסית: Ува) היא עיירה ברפובליקת אודמורטיה ברוסיה. היישוב הוקם על ידי פועלי ענף העץ בשנת 1923 על הגדה של נהר אווה (רו'). הפועלים הגיעו מכפרים סמוכים. כשנה לאחר מכן נבנה מבנה ראשון אשר שימש כמשרד. ב-1927 נבנתה מסילת רכבת אשר חיברה את אווה עם איז'בסק. אוכלוסיית אווה לפי שנים: אתר האינטרנט הרשמי של אווה ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
הלן טרנר

הלן אלמה ניוטון טרנר (אנגלית: Helen Alma Newton Turner; ‏15 במאי 1908 - 26 בנובמבר 1995) הייתה סטטיסטיקאית וגנטיקאית אוסטרלית. היא נחשבה מומחית ואוטוריטה בגנטיקה של כבשים ועבדה בארגון המחקר המדעי והתעשייתי של חבר העמים (CSIRO) במשך 40 שנה. טרנר למדה ארכיטקטורה באוניברסיטת סידני, אך מסיימה את לימודיה ב-1930 לא הצליחה למצוא עבודה בתחום. היא מצאה עבודה כמזכירה במעבדת המחקר לבריאות חיות של המכון למחקר מדעי ותעשייתי. ראש המעבדה, איאן רוס, הבין כי טרנר מוכשרת מדי לתפקידה, והציע לה לנסוע לאנגליה כדי ללמוד סטטיסטיקה יישומית בחקלאות אצל פרנק ייטס ורונלד פישר. כאשר חזרה לאוסטרליה ב-1939, עבדה כסטטיסטיקאית במכון למחקר מדעי ותעשייתי, בחטיבה לבריאות חיות, ולאחר מכן במשרד לביטחון פנים ובמשרד העבודה. ב-1956 חזרה למכון למחקר מדעי ותעשייתי שם הייתה לחוקרת בכירה במחלקה לגנטיקה של חיות, והובילה את המחקר אודות רביית כבשים, ענף חקלאי וכלכלי חשוב באוסטרליה. מחקריה זיכו אותה בתואר דוקטור למדעים מטעם אוניברסיטת סידני. טרנר הפכה לחוקרת בעלת שם עולמי התחום, כאשר פיתחה ויישמה שיטות של גנטיקה כמותית שהובילו להשבחת איכות הצמר. החל מסוף שנות השישים ועד סוף שנות השמונים נסעה ברחבי העולם ושימשה כיועצת לתוכניות פיתוח חקלאי בתחום גידול הכבשים במדינות רבות. טרנר זכתה בפרסים רבים עבור עבודתה, כולל שלושה תוארי אצולה. החל מ-1993, האגודה לקידום המחקר ברבייה וגנטיקה של בעלי חיים מעניקה פרס על שמה לחוקרים מצטיינים בתחום. מדיה וקבצים בנושא הלן טרנר בוויקישיתוף Helen Alma Newton Turner [1908-1995] – CSIROpedia at The Web Archive Turner, Helen Alma Newton (1908 - 1995) - Encyclopedia of Australian Science Newton Turner, Helen (1908–1995) - Dictionary of Women Worldwide: 25,000 Women Through the Ages AAABG Home Site, www.aaabg.org Newton Turner, Helen Alma - CSIROpedia, web.archive.org, ‏2012-03-05 ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלן טרנר".
גרייס בדיאקו

גרייס בדיאקו היא סטטיסטיקאית מגאנה. היא בעלת תואר ראשון בכלכלה וסטטיסטיקה מאוניברסיטת גאנה (1977), ותואר דוקטור בדמוגרפיה מאוניברסיטת פנסילבניה שהוענק לה ב-1988. כן עשתה פוסט-דוקטורט באוניברסיטת מישיגן בתחום של סקרי דגימה. תחילת הקריירה המקצועית של בדיאקו הייתה כסטטיסטיקאית בממשלת גאנה. משנת 2000 עד 2004 הייתה ראש המחלקה לדמוגרפיה בחטיבת הסטטיסטיקה של האו"ם, שם הייתה אחראית לכתיבה של שלושה פרסומים מתודולוגיים של הארגון. ב-2004 מונתה לעמוד בראש הלשכה המרכזית לסטטיסטיקה של גאנה, ומילאה תפקיד זה עד 2012. במסגרת תפקידה זה הייתה אחראית לביצוע ופרסום של מספר רב של מחקרים, כולל מחקר על רמת החיים בגאנה, מחקר על רמת הפשיעה, וסקר האוכלוסייה והדיור. כיום היא יועצת לוועדת הפיתוח הלאומית של ממשלת גאנה, ועומדת בראש המועצה המנהלת של הלשכה המרכזית לסטטיסטיקה של המדינה. במסגרת תפקידה הנוכחי היא נוטלת חלק משמעותי בעיצוב תוכנית הפיתוח של גאנה ל-40 השנים הבאות. בדיאקו זכתה בעיטור מסדר הוולטה, ונבחרה כעמיתה במכון הבינלאומי לסטטיסטיקה. Let’s support the 40-year dev’t plan – Grace Bediako – GhanaWeb, 6 August 2015 Grace Bediako (אורכב 01.12.2017 בארכיון Wayback Machine) – Portal on African Inequalities and Structural Transformation NDPC urges political parties to adopt 40 year development plan– News Ghana – Feb 9, 2016 ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרייס בדיאקו".
שדה א-שמה

שדה א-שמה (למפת סוריה מוגדלת)   דמשק חלב חומס לטקיה חמה דיר א-זור אל-חסכה א-רקה הים התיכון ישר. לבנון ירדן עיראק טורקיה שדה א-שמה (למפת סוריה רגילה)   דמשק חלב חומס לטקיה חמה דיר א-זור אל-חסכה א-רקה הים התיכון ישר. לבנון ירדן עיראק טורקיה שדה א-שמה שדה א-שאמה (בערבית: حرة الشامة; ידוע גם כ"חארַת א-שאם" (حرة الشام). 'חַרַה' בערבית הוא שדה געשי, ו'א-שאם' הוא כינויו של אזור הלבנט) הוא שדה געשי נרחב המצוי במזרח התיכון, ממזרח לבקע הסורי-אפריקני, במדינות ערב הסעודית, ירדן, סוריה וישראל (בתחום רמת הגולן, המהווה את הקצה הצפון-מערבי של השדה). שטחו של השדה הוא כ-40,000 קמ"ר ומצויים בו יותר מ-800 חרוטים געשיים. שדה א-שמה הוא החלק המרכזי בשדה געשי רחב יותר ששטחו כ-200,000 קמ"ר, המתחיל מאזור עדן שבתימן ומגיע עד דיארבקיר בדרום טורקיה. השדה נוצר במהלך 30 מיליון השנים האחרונות בשוליו המערביים של הלוח הערבי, במקביל להתרחקותו מהלוח האפריקני בתהליך שיצר את ים סוף ואת הבקע הסורי-אפריקאי. שדה א-שמה נמצא, כאמור במרכזו של השדה. כיוונו של שדה א-שמה הוא מדרום-דרום-מזרח לצפון-צפון-מערב, במקביל לכיוונו של ים סוף. ישנה סברה כי הגעשיות בשדה א-שמה קשורה לקו הפתיחה של ים סוף. שטחו של שדה א-שמה הוא כ-40,000 קמ"ר, והוא שדה געשי רציף כמעט לגמרי. נכללים בו מספר אזורים געשיים עיקריים: הרי הגעש ברמת הגולן בשטח ישראל וסוריה (כדוגמת קו התילים הישראלי). תקופת ההתפרצות האחרונה לפני כ-65,000 שנים בשטח סוריה. דיראת א-תולול - כ-65 קילומטרים ממזרח לדמשק. בשדה זה מצויים יותר מ-32 חרוטי אפר. א-צפא - בדרום סוריה, כ-40 ק"מ מדרום לדיראת א-תולול. כולל חרוטים הולוקניים רבים, חלקם היו פעילים ב-12,000 השנים האחרונות. באמצע המאה ה-19 היה בשדה זה אגם לבה פעיל. הר הדרוזים - שדה געשי בדרום-מערב סוריה. התפרץ לאחרונה בסביבות שנת 1850. שדה אל-חארה - שדה געשי נרחב ששטחו 15,200 קמ"ר בצפון ערב הסעודית. פעילותו החלה במיוקן ופעילות צעירה יותר התרחשה מסוף הפליסטוקן אל תוך ההולוקן. תצלום לווין של שדה אל-חארה בצפון ערב הסעודית תל קני, הנקודה הגבוה ביותר בהר הדרוזים תצלום לווין של אזור א-צפא בסוריה הקלדרה של הר אביטל בצילום מהר בנטל. שני הרי הגעש הם חלק מקו התילים ברמת הגולן תלי הגעש כודנה ואחמר בדרום-מערב סוריה בצילום מהר פרס. חלק מהרי הגעש הרדומים ברמת הגולן מדיה וקבצים בנושא שדה א-שמה בוויקישיתוף חראת א-שם, באתר Global Volcanism Program, המכון הסמיתסוני דורון מור, הגולן - ארץ הרי הגעש, עמ' 97–99. דורון מור ואריאל היימן, "רמת הגולן הגועשת והחרמון המתרומם ועולה", בתוך "נחלים ומים בגולן", עורכת: חנה עמית, עמ' 36–37. שדה א-שמה, באתר "Global Volcanism Program" (באנגלית)
סוואק חנגיאן

סוואק חנגיאן (בארמנית: Սևակ Խանաղյան, ברוסית: Севак Ханагян, נולד ב-28 ביולי 1987) הוא זמר וכותב שירים רוסי-ארמני. חנגיאן התפרסם בעקבות השתתפותו בעונה הרביעית של התוכנית "The Voice רוסיה" ב-2015. בדיוק שנה אחר כך, ב-2016 ניצח חנגיאן בתוכנית "X Factor אוקראינה". החל משנת 2017 (עונה רביעית) משמש חנגיאן שופט בתוכנית "The Voice ארמניה". חנגיאן ייצג את ארמניה באירוויזיון 2018 עם השיר "Qami". סוואק חנגיאן נולד ב-28 ביולי 1987 בכפר בשם מטסאבן שברפובליקה הסובייטית הסוציאליסטית הארמנית שבברית המועצות לשעבר. כאשר למד בכיתה ז' עברה משפחתו לעיר קורסק שברוסיה. הוא הלך ללמוד מוזיקה באוניברסיטה במוסקבה וסיים את תואר הבוגר שלו בשנת 2014. בשנת 2015 התחרה חנגיאן בתוכנית הטלוויזיה "Glavnaya Stsena", הגרסה הרוסית של X Factor. הוא עבר את האודישן ונכנס לנבחרת של מקסים פדיב. חנגיאן התקדם בתוכנית עד שלבי רבע הגמר, אז הודח. מאוחר יותר באותה השנה הוא השתתף בעונתה הרביעית של התוכנית "The Voice רוסיה". הוא נחשב למתמודד בולט בקבוצתה של פולינה גאגארינה אך הודח בשלבי הנוקאאוט. שנה לאחר מכן עזב חנגיאן את רוסיה והשתתף בתוכנית "X Factor אוקראינה". הוא בחר כמנטור את אנטון סבלפוב וניצח בתחרות. בשנת 2017 חזר חנגיאן למדינתו ארמניה כדי לשמש כשופט בעונתה הרביעית של התוכנית "The Voice ארמניה". באותה השנה הוא אישר את השתתפותו ב-Depi Evratesil 2018 עם השיר "Qami". הוא עלה לגמר ב-21 בפברואר 2018 מחצי הגמר השני, ולאחר שניצח בגמר התחרות ב-25 בפברואר 2018, הוא נבחר לייצג את ארמניה באירוויזיון 2018. ב-8 במאי 2018 הופיע חנגיאן בחצי הגמר הראשון של האירוויזיון, שבסיומו לא העפיל לשלב הגמר של התחרות. מדיה וקבצים בנושא סוואק חנגיאן בוויקישיתוף סוואק חנגיאן, ביישום טלגרם סוואק חנגיאן, ברשת החברתית VK סוואק חנגיאן, סרטונים בערוץ היוטיוב סוואק חנגיאן, במסד הנתונים הקולנועיים IMDb (באנגלית) סוואק חנגיאן, באתר אפל מיוזיק (באנגלית) סוואק חנגיאן, באתר MusicBrainz (באנגלית) סוואק חנגיאן, באתר Discogs (באנגלית) סוואק חנגיאן, באתר Genius סוואק חנגיאן, באתר טיידל (באנגלית) Սևակ Խանաղյանի մայրիկի բացահայտումները երգչի մասին, לייף טרט.אמ, 22 בפברואר 2017 Ես շատ հպարտ եմ իմ հայ լինելով. Սևակ Խանագյան, בלוג ניוז ארמניה, 21 בנובמבר 2016 Главная сцена - Севак Ханагян 27.02.2015, הדחת חנגיאן מהתוכנית באתר יוטיוב ПЕРВЫЙ КАНАЛ. ГОЛОС-4, הדחת חנגיאן מהתוכנית באתר דה וויס אוף ראשה רובין גלגר, ARMENIA: TAMAR KAPRELIAN AND ASMIK SHIROYAN AMONG ACTS CONFIRMED FOR DEPI EVRATESIL, באתר וויוויבלוגס, 27 בדצמבר 2017 אנתוני גריינג'ר, Armenia: Depi Evratesil 2018 Participants Revealed, אירוויקס, 27 בדצמבר 2017 אמילי הרברט, Armenia: Sevak Khanagyan to Eurovision 2018, אירוויקס, 25 בפברואר 2018 גאורגי סנקישב, Armenia: It’s Sevak Khanagyan for Lisbon!, אסקטודיי, 25 בפברואר 2018
איירין הס

אידה איירין הס (27 באוגוסט 1910 - 5 ביולי 2009) הייתה סטטיסטיקאית אמריקנית, שהתמחתה במתודולוגיה של סקרי דגימה. היא קיבלה תואר במתמטיקה מאוניברסיטת אינדיאנה ב-1931, ולאחר מכן עבדה כמורה בבית ספר תיכון בקנטקי במשך כ-11 שנה. היא התוודעה לסטטיסטיקה מקריאת כתבה במגזין, והחליטה לקדם את הקריירה שלה על ידי למידת סטטיסטיקה. היא למדה סטטיסטיקה בקורסי קיץ באוניברסיטת מישיגן, אם כי לא סיימה את הלימודים עקב הצטרפות ארצות הברית למלחמת העולם השנייה ב-1941. עם זאת, עברה לעבוד בלשכה לסטטיסטיקה עבודה ולאחר מכן בלשכת סקר האוכלוסין. בעבודתה שם, יחד עם סטטיסטיקאים אחרים, סייעה בהטמעת שיטות של דגימה הסתברותית בביצוע הסקרים השונים שביצעה הלשכה. ב-1954 עברה לעבוד במכון למחקר חברתי של אוניברסיטת מישיגן, במחלקה לשיטות דגימה, ובהמשך ניהלה את המחלקה. במסגרת עבודתה שם הנחילה למדעני המכון את הכלים ההסתברותיים לביצוע נכון של מדגמים וסקרים. בהדרגה היא זכתה להכרה כמומחית המובילה בתחום של תכנון וניתוח סקרי דגימה. היא פרסמה עשרות מאמרים מדעיים. ב-1981, כאשר הגיעה לגיל 70, נאלצה לפרוש לגמלאות, אך המשיכה לעסוק במחקר ולעבוד, וכתבה שלושה ספרים על המתודולוגיה של תכנון סקרי דגימה. המאמר המדעי האחרון שכתבה התפרסם ב-2007. איירין הס נבחרה לעמיתת האיגוד האמריקני לסטטיסטיקה ב-1972. Sampling Is in the Details - Interview with Irene Hess(הקישור אינו פעיל), Staisticians in History, Amstat News Irene Hess dies at 98(הקישור אינו פעיל) - Institute for Social Research Obituary - Irene Hess - University of Michigan ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו.
מפרץ לקונט

מפרץ לקונט או מפרץ לקונטי(באנגלית: LeConte Bay) הוא מפרץ שעומקו 247 מטרים, ואורכו 10 קילומטרים, בדרום מזרח מדינת אלסקה שבארצות הברית. המפרץ ממוקם מזרחית למצר פרדריק.  שמו של המפרץ ניתן לו בשנת 1887, והוא נקרא על שם ג'וזף לקונט, פרופסור לגאולוגיה באוניברסיטת קליפורניה בברקלי. ג'ון מיור בספרו מציין כי השם האינדיאני של המפרץ (בשפת שבט הטלינג'יט) הוא "הוטלי", שמה של ציפור הרעם המיתולוגית של האינדיאנים (אשר נפנוף כנפיה יוצר את קולו של הרעם).  מפרץ לקונט הוא פיורד תלול שוליים, שאליו נשפך קרחון לקונט. מפרץ לקונט באתר הסקר הגאולוגי של ארצות הברית זמני שקיעת השמש וזריחתה במפרץ לקונט מפרץ לקונט, סרטון באתר יוטיוב - מבט אווירי על מפרץ לקונט הגיית השם מידע על המפרץ ומקור שמו
אליפות העולם בשחמט 1978

אליפות העולם בשחמט 1978 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם אנטולי קרפוב וויקטור קורצ'נוי נערך בין 18 ביולי ל-18 באוקטובר 1978. הוא הסתיים בניצחון של אנטולי קרפוב בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 2 תחרויות בין-אזוריות עם 20 משתתפים כ"א. השישה הראשונים העפילו (3 מכל תחרות) לשלב השלישי שנערך בשיטת פלייאוף. לשחמטאים אלו הצטרפו בוריס ספסקי וויקטור קורצ'נוי. לבובי פישר הייתה זכות להשתתף בתחרות אך הוא לא הגיב להצעה. בשנת 1976 ויקטור קורצ'נוי ערק מברית המועצות. הדבר הוסיף נופך פוליטי לכל התמודדות שלו נגד שחמטאי סובייטי בכלל, ובדו-קרב על האליפות בפרט. הדו-קרב התקיים במהלך 18 ביולי - 18 באוקטובר 1978 בבגיו, שבפיליפינים. קרפוב, שניצח 6 פעמים הוכרז כמנצח. לא הייתה הגבלה על מספר המשחקים. משחקי הדו-קרב, באתר צ'סגיימס (באנגלית)
כיפת הקרח סטיקיין

כיפת הקרח סטיקיין (באנגלית: Stikine Icecap) המכונה גם שדה הקרח סטיקיין (באנגלית: Stikine Icefield), הוא כיפת קרח גדול על הגבול בין מדינת אלסקה שבארצות הברית ופרובינציית קולומביה הבריטית שבקנדה. שדה הקרח ממוקם באזור הידית של אלסקה, ובאזור הרי הגבול של הרי החוף. כיפת הקרח שבשטח ארצות הברית מהווה חלק מהיער הלאומי טונגס.  שטחה של כיפת הקרח 21,869 קמ"ר, כיפת הקרח הגדולה היא המקור של נהר טאקו (המהווה את גבולו הצפוני של שדה הקרח); וכן היא המקור של נהר סטיקיין. קרחון לקונט וקרחון סוייר זורמים מכיפת הקרח סטיקיין, לכיוון ארצות הברית; קרחון גרייט זורם משדה הקרח לכיוון קנדה.  בכיפת הקרח פסגות תלולות וצוקי גרניט, הדומים לאלה של פטגוניה. מפה טופוגרפית של כיפת הקרח מפה טופוגרפית של אזור כיפת הקרח כיפת הקרח סטיקיין, סרטון באתר יוטיוב - מבט אווירי על כיפת הקרח בטיסה במסוק היער הלאומי טונגס - אתר רשמי מידע למטפסי הרים (לרבות מזג אוויר עדכני) מידע למטפסים באתר alpinist היסטוריית הטיפוס על כיפת הקרח באתר המועדון האלפיני של אמריקה מידע גאוגרפי באתר אנציקלופדיית ההרים הקנדית
הנה בא הגראמפ

הנה בא הגראמפ (באנגלית: Here Comes the Grump) הוא סרט אנימציה קומי מסוג CGI, המבוסס על סדרת ההנפשה "הזעפן" ששודרה במקור בין השנים 1969-1970. הסרט הופץ ב-22 במרץ 2018. בממלכה הקסומה גרובינגהם, קוסם צעיר בשם "הגיחוך" מטיל כישוף שגורם לכולם להיות שמחים אך בטעות מסיר מהם את המוסריות, וגורם לכאוס. המלך מצווה על מעצרו, אך הגיחוך בורח עם ארוסתו, מרי, בכלי רכב דמוי בלון פורח. הם מאמצים דרקון תינוק בשם דינגו. עם זאת, הרשויות לוכדות את מרי ומגרשות אותה לכדור הארץ, שם היא מקימה פארק שעשועים הדומה לגרובינגהם. שנים לאחר מכן, נכדה טרי מגלה חלק מידית של הבלון ונשלח לגרובינגהם. שם, הגיחוך, שכעת נקרא הגרינץ', הפך למריר ומטיל כישוף דיכאון על הממלכה בזמן הכתרת הנסיכה דון, מה שגורם לדיכאון כללי. הנסיכה דון נמלטת ומבקשת את עזרתו של טרי להציל את ממלכתה. הם לומדים מהאורקל שהם זקוקים למפתח קסום ממערת המטעים הלוחשים כדי להחזיר את השמחה. הגרינץ' מנסה לעצור אותם אך נכשל. המסע של דון וטרי כולל מאבק בגרינץ', התמודדות עם יצורים קסומים ותיקון הבלון שלהם. למרות ההתנגדות הראשונית, טרי מתחיל לחבב את דון ואת גרובינגהם. בקרב הסופי, הם משתמשים במפתח כדי לבטל את הכישוף של הגרינץ'. טרי מחליט להישאר בגרובינגהם עם דון, ובאמצעות אמונתם הם משיבים את כוחות המפתח. הגרינץ', שמתחרט ומתגלה כסבו של טרי, חוזר עם טרי לכדור הארץ. יחד, הם פותחים מחדש את פארק השעשועים וחיים בשמחה, תוך העסקת הדמויות מגרובינגהם כאטרקציות. הגראמפ – הגראמפ הוא קוסם רע מזג, חצי משוגע, קצת דביל שנחוש בדעתו לנקום בממלכת גרוביניהם. לא תהיה יותר אהבה ושלווה במקום הזה, הגראמפ רוצה להפוך את החיוך של כולם לעצב. לגראמפ יש כוחות קסם, הוא יכול להרוס את היום לכולם, להוריד גשם על התהלוכה ולגרום לפרחים היפים ביותר לנבול. עצבני וחסר סבלנות, הוא בוס נוראי לעובדיו ובעלים נורא הרבה יותר לדרקון המחמד שלו דינגו. אבל אפילו אם הוא יודע את זה או לא, עמוק בפנים יש לב קטן, טוב ואדיב שרק משתוקק לאהוב שנית. טרי – חברותי ומקסים, ישר כמו סרגל. יש לו לב זהב, אבל האופי האמיתי שלו מעולם לא בא לידי ביטוי, עד עכשיו. הנסיכה דון – דון היא הנסיכה המושלמת של גרוביניהם – והיא יודעת זאת. דינגו – דינגו הוא דרקון די עצלן, מלא אהבה יותר מדי נאיבי מכדי להאמין שבעלים שלו הוא הגראמפ הנורא. כשהגראמפ היה עדיין הגרין, הוא מצא את דינגו נטוש בקן ואימץ אותו. לעולם אסיר תודה, דינגו נשאר עם הקוסם, גם כשהוא הפך להיות לא כול כך נחמד. לאורך השנים, דינגו גדל והפך מגושם, ענקי ואלרגי כמעט להכול. כשדינגו מתעטש הוא מפזר כדורי אש לכול עבר – לרוב פוגע בבעלים שלו ובדרך פלא גם בזנב שלו. ביפ – ביפ הוא חיית המחמד הקסומה והמלווה הקבוע של הנסיכה דון. כדור האנרגיה הצבעוני הזה הוא נאמן, חברותי וחכם. כשהוא מריח צרות, הוא מכניס את האף שלו באופן מעשי לעבודה... מרשה לו לקפוץ מפרצוף החמוד שלו ולרחרח ממש לבדו - תוכנית הימלטות. בימוי דיבוב: עמיחי בר טוב הפקת דיבוב: ראיה מנור טל פרידמן : הגראמפ רועי ויינברג : טרי ספיר דרמון : דון עמי מנדלמן ניר ברק טליה ברקאי גדי לוי "הנה בא הגראמפ", במסד הנתונים הקולנועיים IMDb (באנגלית) "הנה בא הגראמפ", באתר Rotten Tomatoes (באנגלית) "הנה בא הגראמפ", במסד הנתונים הקולנועיים KinoPoisk (ברוסית) הנה בא הגראמפ, במיזם "אישים" לתיעוד היצירה הישראלית Here Comes the Grump, נבדק ב-2018-03-05 GFM Films, GFM Films (באנגלית) (ארכיון) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קאדילק סדרה 353

קאדילק סדרה 353 (באנגלית: Cadillac Series 353) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1929–1930. בדגמי "קאדילק סדרה 353" הורכב מנוע V8 צילינדרים. סך הכול יוצרו 14,995 יחידות. דגמי "קאדילק סדרה 353" הופיעו במספר סרטים, בסדרת טלוויזיה "MythBusters" שהוקרנה בארצות-הברית בין השנים 2003-2018,ובסדרת טלוויזיה "That Girl" שהוקרנה בארצות-הברית בין השנים 1966-1971. 4 דלתות -סלון (5 מושבים) 2 דלתות - קופה (2/4 מושבים) 4 דלתות - קבריולה 2 דלתות - קבריולה 2 דלתות - רודסטר קאדילק קאדילק סדרה 60 "קאדילק סדרה 353" - תמונות קאדילק סדרה 353, סרטון באתר יוטיוב "קאדילק סדרה 353" car.info/en-se/cadillac/series-353/1st-generation "קאדילק סדרה 353" 100megsfree4.com/cadillac/cad1930/cad30s Mary Sieber, Ken Buttolph: Standard Catalog of Cadillac 1903-1990. Krause Publications, Iola 1991, ISBN 0-87341-174-9, S. 199–200 "קאדילק סדרה 353" - היסטוריה Standard Catalog of Cadillac 1903-2004 "קאדילק סדרה 353" בסרטים imcdb.org/vehicles "קאדילק סדרה 353" imcdb.org/vehicle_217969-Cadillac-Series-353 "קאדילק סדרה 353" בסדרת טלוויזיה "That Girl" imcdb.org/vehicle_654563-Cadillac-Series-353-1930 "קאדילק סדרה 353" conceptcarz.com/vehicle/z15676/cadillac-series-353 "קאדילק סדרה 353" דגם "convertible-coupe" mecum.com/lots/CA0817-300213/1930-cadillac-series-353-convertible-coupe "קאדילק סדרה 353" bonhams.com/auctions/21223/lot